Naix Tirant lo Blanc, la primera penya llevantinista d'Alaquàs
23/06/2003 11:59:00

# Naix Tirant lo Blanc, la primera penya llevantinista d'Alaquàs

*   23/06/2003 11:59:00
*   [Imprimir](#)
*   Compartir
*    https://www.alaquas.org/documento.asp?id\_do=8659

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8659%2F0&title=Ajuntament%20d%27Alaqu%C3%A0s.%20Premsa.Naix%20Tirant%20lo%20Blanc%2C%20la%20primera%20penya%20llevantinista%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8659/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8659/8659_Form_4.jpg)](https://www.alaquas.org/ficheros/documentos/2003/2/8659/8659_Form_10.jpg "<a href='https://www.alaquas.org/ficheros/documentos/2003/2/8659/8659_Form_10.jpg' target=_blank><i class='fa fa-external-link' aria-hidden='true'></i>.Naix Tirant lo Blanc, la primera penya llevantinista d'Alaquàs</a>")

L'acte oficial de presentació, el passat 19 de juny, va comptar amb la presència de l'Alcalde d'Alaquàs i del president, directius i jugadors del Llevant

Alaquàs compta amb una nova associació, concretament una penya futbolística. Un grup format per 20 persones ha creat la penya llevantinista Tirant lo Blanc, que va presentar-se públicament el passat 19 de juny, a les 22 hores de la nit en el bar Florida de la localitat.

A l'acte van assistir l'Alcalde d'Alaquàs, Jorge Alarte, el president del Llevant, Antonio Blasco, el president de la delegació de penyes del Llevant, José Puchades, i directius i jugadors del planter.

La presentació va reunir més de 100 aficionats i aficionades de l'equip valencià. Totes i tots van tindre l'ocasió de parlar amb els jugadors Jorge Ruiz, José Manuel Rial, Cristian Díaz, Sérvulo Muñoz i David Limones al local del bar Florida, decorat al complet amb escuts, samarretes i fotos de la història del Llevant.

En l'acte va intervindre el president de la penya Tirant lo Blanc, Ángel Arreaza, que va destacar en la seua intervenció l'ànim de "recolzar al Llevant per arribar a ser un equip de primera així com esforçar-se per bé que aquest equip siga més conegut cada dia". A continuació, va parlar Antonio Blasco, president del Club, qui va agraïr l'entusiasme amb què les persones els seguien en cada partit. José Puchades, president de la delegació de penyes del Llevant, també va animar als socis i a les sòcies a "continuar endavant molts anys amb aquesta agrupació".

Els cinc jugadors presents també es van animar a dirigir unes paraules amb què van expressar el seu desig d'estar més a prop de l'afició, de ser accesibles i de celebrar prompte amb tota l'afició el perseguit ascens.

Per finalitzar l'acte, les i els assistents van brindar pel seu equip i es va repartir un pastís amb la forma de l'escut llevantinista. Els jugadors junt a les sòcies i socis de la penya van corejar alguns cants típics de l'afició i també l'himne de l'equip com a fi de festa.